Traficul rutier se desfășoară cu dificultate luni în jurul prânzului, pe DN1, în Prahova din cauza unui eveniment rutier în care au fost implicate două autovehicule militare.
UPDATE: Potrivit IPJ Prahova, la data de 4 martie a.c., în jurul orei 11.30, polițiștii Serviciului Rutier au fost sesizați despre faptul că pe Drumul Național 1, în zona localității Băicoi, pe sensul de mers Brașov către București, ar fi avut loc un accident rutier soldat cu pagube materiale.
Deplasați la fața locului, din primele verificări, a reieșit faptul că impactul a avut loc între 3 vehicule, conduse de 3 bărbați cu vârstele de 23, 24 și 28 de ani.
Cei trei conducători auto au fost testați cu aparatul etilotest, rezultatele fiind negative.
În urma evenimentului rutier nu au rezultat victime.
Articol inițial
Din fericire, coliziunea nu s-a soldat cu victime, însă traficul rutier pe sensul de mers Ploiești-Brașov se desfășoară cu dificultate.
Potrivit unor surse, mașinile militare au fost implicate într-o coliziune de tip față spate.
Evenimentul s-a produs în zona Movila Vulpii.